БЪЛГАРСКА АКАДЕМИЯ НА НАУКИТЕ

ОБЯВЯВА КОНКУРС

за прием на редовни и задочни докторанти за учебната 2026-2027 г. 

в съответствие с Решение № 499 на МС от 03 юли 2026 г.
В срок от 14.08.2026 г. до 13.10.2026 г. 
кандидатите подават заявление за участие в конкурса
 до директора на обучаващата организация (институт на БАН),
 посочена в списъка.

За справки - в обучаващите организации или в БАН-Администрация,
 ул. „15 Ноември“ № 1, стая 310, тел. 02 979 5260.
Дата на обявяване на конкурса – 14 август 2026 година.
НЕОБХОДИМИ ДОКУМЕНТИ  ЗА КАНДИДАТСТВАНЕ:

1. Заявление в свободен текст до директора на съответния институт на БАН, в което кандидатите посочват професионалното направление и акредитираната докторска програма/специалност, за която кандидатстват, както и чуждия език, по който ще държат втория конкурсен изпит.

2. Автобиография;

3. Диплома за придобита образователно-квалификационна степен  „магистър“ с приложението или нотариално заверено копие от нея;

4. Удостоверение за признато висше образование, ако дипломата е издадена от чуждестранно висше училище;
5. Декларация по § 5 от доп.разпоредби на ПМС 90/26.05.2000 г.

6. Кандидатите могат да прилагат и други документи, удостоверяващи техните интереси и постижения в съответната научна област.
7. Документ за платена такса за кандидатстване (вносна бележка, платежно нареждане или копие от тях) в размер на 20,45 евро по банковата сметка на Център за обучение при БАН:
Банкова сметка: УНИ КРЕДИТ БУЛБАНК

IBAN: BG12UNCR 96603120 715116
Основание за плащане: Такса Канд.Докт.Изпит

В платежния документ задължително се посочват трите имена на кандидата за докторант и наименованието на института или институтите, към който/които е обявена докторантурата.
Желаещите могат да получат своята фактура при явяването си на изпита по език на адрес бул. „Цариградско шосе” № 125, бл. 26 Б, 2-ри етаж или да се свържат с ЦО.
Кандидатите, на които към момента на кандидатстване не е издадена диплома за придобита образователно-квалификационна степен „магистър“, представят уверение от висшето училище за успешно завършено обучение и положен държавен изпит (или защитена дипломна работа) с посочен среден успех от следването. 

Кандидатите за докторанти се уведомяват писмено за допускането им до конкурса. Уведомлението съдържа датата и утвърдения конспект за изпита по специалността. 

Изпитите ще се проведат: 
· по  специалността

от  30 ноември  до  04 декември 2026 година, 

· по чужд език   

от  07  до  11 декември 2026  година.

Изисквания:

Успешно издържали конкурсните изпити са кандидатите, получили оценка от изпита по специалността най-малко „много добър“ 4,50 и по чужд език - не по-малко от „добър“ 4,00.

